Skoky (Žlutice)

Skoky, devene Skok kaj antaŭe ankaŭ Mariánské Skoky (; traduko en Esperanton estas Saltoj) estas eksa vilaĝo en Ĉeĥio, parto de urbo Žlutice en distrikto Karlovy Vary. Vivas ĉi tie  (). Ĝi troviĝas super valbaraĵo Žlutice. Ĝi situas en deklivo sur teraso super valo de rivero Střela. Ĝis nuntempo konserviĝis ruinoj de eksa gastejo, tombejo, unu garbejo kaj precipe baroka pilgrima preĝejo de Ĉielvizito de Virgulino Maria, damaĝigita de multaj raboj. Ĉi tiea pilgrima bildo de Virgulino Maria Helpantino igis estigi al konata diraĵo "Virgulinjo Saltada!". Ekde la jaro 1982 ĉi tie daŭre neniu vivis.

Skoky situas en katastra teritorio Skoky u Žlutic kun areo 4,01 km².

 Historio 
eta|maldekstra|Municipo Skoky sur mapo de stabila katastro el la jaro 1841
La unua skribmencio pri Skoky aperas en la jaro 1513.

En la jaro 1869 la municipo havis 23 domojn kaj 126 loĝantojn. En la jaro 1900 ĝi havis jam 27 domojn kaj 144 loĝantojn kaj en la jaro 1945 28 domojn kun 134 loĝantoj. En la municipo estas ankaŭ du gastejoj, paroĥestrejo, lernejo kaj vendejo. Agadis ĉi tie eĉ societo de volontulaj fajroestingistoj kaj Asocio de kamparana junularo.

 Skoky post forŝovo de la germanaj loĝantoj 
eta|maldekstra|Loka puto, en kiu tragike pereis lasta loĝantino de Skoky
Sed post la jaro 1945 okazis forŝovo de germana plimulto de loĝantoj kaj parton de ĉi tieaj bienoj okupis enloĝigitoj el Slovakio. En Skoky restis sole 18 loĝigitaj domoj kaj 43 loĝantoj. Sed kelkaj el ili forlasis Skoky post tio, kiam ili rifuzis aliĝi al UAK. Iliajn posedaĵojn kaj pli poste ankaŭ la posedaĵon de bankrotanta UAK transprenis ŝtataj bienoj. Oni ne sukcesis la municipon denove plene enloĝigi, la forlasitaj domoj poste estis iom post iom marodataj kaj deŝiritaj. En la jaro 1950 estis post internado de premonstratoj forlasita ankaŭ ĉi tiea paroĥestrejo. La paroĥon kun la preĝejo poste administris romkatolika paroĥa ofico de Žlutice. Pro tre malalta nombro de loĝantoj la municipo estis la 1-an de junio 1957 nuligita kaj alligita al Ratiboř, kun kiu ĝi estis sekve en la jaro 1960 alligita al Žlutice, kies loka parto ĝi estas ĝis hodiaŭ. En la jaro 1961 vivis en Skoky jam nur lastaj 16 loĝantoj. Definitiva fino por Skoky estis la jaro 1965, kiam estis komencita konstruado de valbaraĵo Žlutice por trinkakvo. Skoky per tio estis tute fortranĉita de la ĉirkaŭa mondo kaj la restintaj loĝantoj, krom unu sinjorino, estis forloĝigitaj en ĉirkaŭajn municipojn. La resto de la vilaĝo krom la gastejo (n-ro 21), unu garbejo, tombejo, kapeleto kaj preĝejo estis post la jaro 1970 egaligita kun la tero. Post tio, kiam en la jaro 1982 mortis ankaŭ la lasta loĝantino, estis la sorto de Skoky sigelita. La restintaj konstruaĵoj en la vilaĝo komencis kadukiĝi kaj komencis engluti ilin la ĉirkaŭa naturo.

 Skoky kiel pilgrima loko 
eta|maldekstra|Vido al antaŭa parto de la interno
 Pilgrima preĝejo de Vizito de Virgulino Maria 
Pilgrima preĝejo de Vizito de Virgulino Maria estas ununura el pli konservitaj konstruaĵoj en Skoky. La preĝejo anstataŭis la devenan kapelon kaj ĝi estas baroka novkonstruaĵo el la jaroj 1736–1748, de konstruinto Johann Schmied el Útvina. Temas pri ununava oblonga konstruaĵo kun flankaj elstaraĵoj, servantaj kiel sakristio kaj senjora oratorio, la konstruaĵo situas sur masonita teraso. En la antaŭa parto de la preĝejo troviĝas monumenta dutura ĉefa fasado. La volboj en la ĉefa navo estas lignaj, la subterejon de la preĝo deakvigas du gravitaj trarampeblaj ŝtoloj. La internan ekipaĵon de la preĝejo devene kreis netipa rokoka ĉefa altaro de baldakena tipo el tempo ĉirkaŭ la jaro 1760 kaj du nuntempaj flankaj altaroj de sankta Jozefo kaj sankta Johano Nepomuka. Malantaŭ libere situanta altaro estis lokigita bilda prospekto adaptita por pilgrima trafiko kaj adorado de ĉi tiea bildo de Virgulino Maria Helpantino, ĝi estis koncipita kiel simbola firmamento. Kreas ĝin kulise vicigitaj lignaj muroj kun aŭreolo, nuboj, statuoj de anĝeloj kaj kolombino de Spirito sankta. Inter la antaŭa kadro de la bildo kaj la malantaŭa muro estis moveble lokigita pilgrima bildo, alirebla al pilgrimantoj tra ŝtuparejo inter la muroj. En la malantaŭa muro de la altara tablo troviĝas dek tri aperturoj verŝajne por enmetado de kestoj kun etaj devocionalioj de la pilgrimantoj al ilia "sanktigo".

 Nuntempo 
maldekstra|eta|La nuntempa stato de Skoky
Pri la renovigo kaj la revivigo de tiu ĉi pilgrima loko nuntempe zorgas societo Sub tegmento dum subteno de volontuloj kaj financaj donacintoj. En la jaroj 2006 kaj 2010 estis dank' al la donacoj kaj dotoj de Regiono Karlovy Vary kaj Ministrio de kulturo farita la plej necesa riparo de la turaj bulbaj kupoloj, kiuj estis damaĝigitaj fare de ŝtelistoj, kaj firstotureto. En la jaro 2010 estis al la subteno de la pilgrima loko malfermita 58 km longa mariana pilgrima vojo nomita Skokovská stezka el monaĥejo Teplá. En la paso de la jaro la preĝejo estas neregule alirebligata, dum pilgrima sezono en julio kaj aŭgusto kutime ĉiutage. Precipe somere oni ĉi tie aranĝas ekleziaj kaj kulturaj okazoj.

 Skoky en kulturo 
eta|dekstra|Bildkarto de Skoky ĉirkaŭ la jaro 1930
La gloron de la pilgrima loko pruvas popoliĝinta diraĵo "Virgulinjo Saltada!". En la 18-a kaj la 19-a jarcentoj estiĝis vico de kopiaĵoj de ĉi tiea mirakla bildo kaj Skoky estis bildigita sur devocia grafikaĵo. La preĝejo en Skoky fariĝis inspiro al Petr Linhart por lia kanto Maria Stock. Miroslav Dědič en sia libro el la jaro 2003 Kantor z Mářina dvora priskribas vivon en la postmilita Skoky. Reĝisoro Jan Březina en Skoky en la jaro 2013 filmis sian diplomiĝintan filmon Maria Stock.

 Loĝantaro 

 Memorindaĵoj 
 Preĝejo de Vizito de Virgulino Maria

Ĉirkaŭaĵo
 Sovolusky
 Hlineč
 Polom
 Ratiboř

Rilataj artikoloj
 Virgulinjo Saltada

 Ligiloj 
 Referencoj 

 Literaturo 


 Eksteraj ligiloj 

 Retpaĝo dediĉita al Skoky kaj aktivecoj por savo de la preĝejo
 Rilataj videopecoj sur Youtube
 Kostel ve Skocích, informace, akce a záchrana poutního místa na www.prirodakarlovarska.cz 
 Skoky en retpaĝo zanikleobce.cz

Kategorio:Žlutice
Kategorio:Pereintaj setlejoj en distrikto Karlovy Vary
Kategorio:Eksaj municipoj en Ĉeĥio
Kategorio:Setlejoj en Tepla montetaro